Print
sideLæs opTip
en venStørre
tekst

søgSøg

NyhederSitemapEnglish

Om
Museet

Udstillinger

Børn og
Unge

Fængslet

Arkæologi

GPS
skattejagt

Butik

Links

Institutioner
/ Forside
/ Nyheder
/ Fange nr. 75 - Alberti og fængslet i Horsens

Fange nr. 75 - Alberti og fængslet i Horsens

17. juni 2011

Vi garanterer en udstillingsoplevelse, du aldrig har set magen til...

Den 23. juni åbner Horsens Museum dørene for en
anderledes og nytænkende museumsoplevelse, der fortæller om Danmarks
justitsminister Peter Adler Alberti, der i sin tid som minister var manden bag
Danmarkshistoriens største svindelsag nogensinde.

Midt i
udstillingsrummet er Albertis celle rekonstrueret. Hér vil skuespilleren Kim
Bodnia i form af et legemsstort 3D-hologram give Alberti liv og mulighed for
selv at fortælle sin historie. Teknologien anvendes nu for første gang i Danmark
på Horsens Museum.

Museumschef Anne Bjerrekær fortæller om den nye
formidlingssatsning:
"Vi vil gerne markere 100 året for justitsminister
og storbedrager Albertis ankomst til Horsens Straffeanstalt, hvor han skulle
afsone sin dom på 8 år for bedrageri og falsk. Samtidig vil vi give en
demonstration af, hvorledes tidssvarende museer kan bruge nye medier i vores
formidling.
Kim Bodnia var oplagt som samarbejdspartner til rollen som
Alberti, ikke så meget pga. hans fysiske lighed, men mere fordi vi vurderede, at
netop han ville kunne gengive den komplicerede, yderst intelligente, sammensatte
og også meget rå person, som Alberti var, og på en indlevende måde. Dialogen er
skrevet af Allan Berg Nielsen ud fra originalt materiale og citater, som museets
medarbejdere har gravet frem fra bøger, arkivalier og retsprotokoller. Kim greb
virkelig rollen og tilføjede en kunstnerisk dybde, som vi slet ikke havde set.
Der venter altså de besøgende en pænt god oplevelse, for nu at sige det på
jysk" smiler museumschefen og fortsætter: "Vi håber selvfølgelig også
på denne måde at kunne trække nye nysgerrige brugere ind på museet - en
spændende teknologi, der vises for første gang i Danmark, er jo altid attraktiv.
Og vi er allerede i gang med at udvikle videre på mediet - således vil der efter
sommerferien vises 2 versioner af Albertimonologen, når den første udgave
suppleres med en version, der leger stærkt med mediet og virkelig prøver grænser
af...Men vi skal altså lige finde pengene til det...", tilføler Anne
Bjerrekær med et håbefuldt smil.

Udstillingen vil fortælle historien om
Alberti og hans forbrydelser, der blev Danmarkshistorie, men vil samtidig også
give et indblik i liv og dagligdag i fængslet anno 1910 - med blodbudding,
religion, fysisk afstraffelse og mørk kachot.

Udstillingsrummet
Fængslet 2.0
Samme dag åbnes udstillingsrummet Fængslet 2.0, der
især er målrettet museets arbejde med børn og unge. I denne udstilling fortælles
ved hjælp af fængselsgenstande om straffesystemet og livet bag tremmerne gemmen
mere end 150 år.

I 2 celler fra hhv. 1853 og 2006 kan man på egen krop
fornemme livet som fange. Studiesamlingen er en væg af genstande brugt i
fængslet: illegale tatoveringsmaskiner, hashpiber, slugte genstande, dele af
uniformer - og meget, meget andet. Og på 2 store touchskærme er der mulighed for
selv at gå på opdagelse i en virtuel udgave af fængslet http://www.faengslet2.dk/ - eller fra bløde sofaer se
film og livet i fængslet.

Horsens Museum har i flere år arbejdet ihærdigt
med indsamling af viden om fængselslivet og med registrering af en stor
genstandssamling fra Statsfængslet i Horsens. Denne samling, der tidligere havde
hjemme i fængslets kælder, blev overdraget til Horsens Museum, efter fængslet
lukkede i 2006. Museets indsats med fængselssamlingen får sin foreløbige
kulmination med åbningen af to nye
udstillinger.

Vælg periode for nyheder

«
2010

seneste

2011

Jan

Feb

Mar

Apr

Maj

Jun

Jul

Aug

Sep

Okt

Nov

Dec

Se
seneste

Vælg kategori

Alle nyhedskategorierNyhederPressemeddelelser